Marilyn: sagardotegia eta jazzmana

Marilyn Itoiz taldearen 1982ko abestia da, izen laburrarekin ezagunagoa bere titulu ofizialarekin baino: Marilyn: sagardotegia eta jazzmana. Hitzak Juan Carlos Perezenak dira, eta musikaren autoretza Antton Fernandezek sinatu zuen.

Alkolea diskoan agertu zen, eta hark aurreko lerro sinfoniko progresiboa aurrerapauso tekniko eta estilistiko bat suposatu zuen arren, bestelako doinu pop bat zekarren Marilynek, eta hain zuzen ere Itoizen hurrengo diskoetan estilo pop rock hori nagusitu zen, nolabaiteko mugarria izan zelarik kantu hau.

Izenburu osoaren berbak ez dira agertzen kantuaren hitzetan. Bai ordea euskal kantutegiko erreferentzia ezagun bat, Donostiako hiru damatxo kantutik hartua, larrosa eta krabelinak aipatzen dituen eta errepikatzen den leloan:

Kantua Alkolean diskoan estreinatu zen, eta antologietan ere agertu zen ondoren. 1984an Radio 3 espainolarentzako grabatu zen kontzertu batean ere badago Marilyn, urteen buruan Interneterako berreskuratu zen grabaketa batean.

Erreferentzia

Kanpo estekak 
 Marilyn Youtuben.

Itoiz taldearen abestiak